ઝિમ્બાબ્વેમાં રાજકીય વિવાદો વચ્ચે સેનાએ રાષ્ટ્રપતિ રૉબર્ટ મુગાબે અને તેમની પત્નીની ધરપકડ કરી હતી. સેનાએ બુધવારે સરકારી મીડિયા પર કબજો કર્યા પછી તુરંત બાદ ઝિમ્બાબ્વેના રાષ્ટ્રપતિ અને તેમની પત્નીને કસ્ટડીમાં લઇ લીધા હતા. જો કે, તેમણે તખ્તા પલટની વાત નકારી હતી. ઝિમ્બાબ્વેમાં મંગળવારે રાત્રે જ સરકારી મીડિયા હાઉસને સેના દ્વારા કબજે કરવામાં આવ્યું હતું. ત્યારથી, સેના તખ્તો પલટવાની યોજના બનાવી રહી હોવાની વાતો વહેતી થઇ હતી. સેનાએ સરકારી ટીવી મીડિયા દ્વારા નિવેદન જાહેર કરી કહ્યું હતું કે, આ તખ્તાપલટો નથી.